Dragiša Brašovan

**Dragiša Brašovan** (Vršac, 25. maj 1887 – Beograd, 7. april 1965) je bio arhitekt, jedan od pionira srpske moderne arhitekture.

## Počeci
Osnovno i srednje obrazovanje Brašovan stiče u rodnom mestu, a zatim, 1906. godine upisuje Arhitek­tonski fakultet Tehni­­č­kog univerziteta u Budimpešti. Sistem nastave na fakultetu bio je organizovan kroz osam semestara, a nakon druge godine studija polagao se strogi (stručni) ispit, što je inače u to vreme bila uobičajena procedura na svim tehničkim fakultetima i akademijama u Srednjoj Evropi.

## Karijera
Diplomski rad (koji se sastojao od diplomskog projekta i završnog ispita) položio je 30. septembra 
1912. godine sa ocenom „odličan“. Narednih šest godina provešće radeći u prosla­vljenom Arhitektonskom ateljeu „Teri i Poganj“ u Budimpešti. Nakon rata vraća se u otadžbinu. Nekoliko godina je bio zaposlen na mestu gradskog arhitekte u Velikom Bečkereku. Otuda je Brašovanovo delo bilo poprilično zastupljeno u ovom gradu (Sokolski dom, vila na Begeju, adaptacija Pozorišta), kao i u okolini (Crkva u Orlovatu).

Međutim, već početkom dvadesetih godina prošlog veka, Brašovan će svoju afirmaciju potpuno vezati za Beograd. U prestonici je sa arhitektom Milanom Sekulićem osnovao firmu „Arhi­tekt“, gde je on radio kao glavni projektant. Firma se bavila i izvođačkim radovima. Sa Sekulićem se razilazi 1925. godine i od tada radi samostalno, pod firmom „Arhitekta Dragiša Brašovan“, isključivo za projektantske usluge.

Ono po čemu je Brašovan najviše vrednovan u istoriji srpske arhitekture vezuje se za potonji period, kada svoje sjajno akademsko obrazovanje ostavlja po strani i prihvata osnovne postulate nadolazeće, moderne arhitekture. Tada nastaju i nje­go­va najznačajnija dela: Zgrada Radničke komore u Novom Sadu, Kompleks Banovine u Novom Sadu, zgrada Držav­ne štamparije i hotela "Metropol" u Beogradu i Komanda Ratnog vazduhoplovstva u Zemunu.

Među mnogobrojnim počastima, jedna je bez presedana u srpskoj arhi­tek­turi: bio je izabran za počasnog člana RIBA - Kraljevskog instituta britanskih arhitekata.

## Dela
**Zrenjanin**:
* Zgrada Srpske banke, oko 1920.
* Sokolski dom, 1927.

**Orlovat**:
* Crkva Vavedenja Bogorodice, 1924-1927.

**Novi Sad**:
* Radnička komora, 1931.
* Zgrada Dunavske banovine (danas Pokrajinska vlada Vojvodine), 1939.
* Letnjikovac u Čortanovcima kao i kompletan enterijer i nameštaj vile, 1938. 
* Glavna pošta, 1961.
* Adaptacija Oficirskog paviljona na Petrovaradinskoj tvrđavi, početkom 1960-ih.. Brašovanovo parterno rešenje čitavog platoa sa terasom, pešačkim komunikacijama i vezom sa ostalim delom tvrđave i danas postoji.
* Tipska zgrada osnovne škole na novosadskom naselju Telep, početkom 1960-ih.

**Beograd**:
* Kuća Đorđa Genčića, danas zgrada Muzeja Nikole Tesle, 1932.
* Zgrada Državne štamparije (današnji BIGZ), 1934-1941.
* Zgrada Komande vazduhoplovstva u Zemunu, 1939.
* Hotel Metropol, 1953.
* Nekoliko stambenih zgrada izgrađenih tridesetih godina -{XX}- veka (Francuska br. 5, Bulevar Oslobođenja br. 2, Bulevar despota Stefana br. 8, itd.)

**Jagodina**:
* Stambeni blokovi Fabrike kablova Svetozarevo (FKS), izgrađeni krajem pedesetih godina XX veka

## Reference

## Vanjske veze

* Biografija na sajtu SANU 
* 
*